num_pages: 312
description: שרה – צלמת, פעילת שמאל, חובבת חתולים, הרפתקנית, פתיינית, לא מצחצחת שיניים, ו"משוגעת לדבר הנכון", היא גיבורתו של רומן זה, שמיטלטל בין שתי אהבות, שתי פרידות, שני סיפורים, שתי חברות – שרה ועופרה. בספר נפרשת עלילה מרגשת של חברוּת, אהבה וחשבון בין שתי נשים צעירות, שמטילות את עצמן בעוצמה כמעט הרסנית אל תוך המציאות הפוליטית-חברתית הישראלית של שנות האינתיפדה, ואל תוך השאלות שמציאות זו מציבה: שאלות של זהות פוליטית, לאומית, אתנית, מינית, כלכלית-מעמדית ומוסרית.מתוך עלילה מרתקת זו של המקום הישראלי בוקעת עלילה נוספת: סיפורה השובר לב והמצחיק של משפחה יהודית-צרפתית בפלסי-בלוויל שבצרפת, סביב הלוויתו של בן המשפחה, מישל, הומוסקסואל שמת מאיידס. בלשון צלולה ווירטואוזית, בהומור ובאימה, נארגים זה בזה שני הסיפורים, הישראלי והצרפתי. הם מצעידים את גיבוריהם ואת הקורא אל מעמקי נקודת האל-חזור הפוליטית והאישית: מקום הקריסה, שממנו משקיפים לאחור.זהו ספרה השלישי של רונית מטלון, שספרה הקודם זה עם הפנים אלינו (ספריה לעם, 1995) זכה לביקורות נלהבות בארץ ובעולם. בארצות-הברית נבחר הספר לאחד מהספרים הטובים של שנת 1998 על ידי המוסף הספרותי של ה"ניו-יורק טיימס"
language: Hebrew
title: שרה, שרה
titlecomplete: שרה, שרה
ratings_count: 21
publisher: עם עובד